**Հ Ա Շ Վ Ե Տ Վ ՈՒ Թ Յ ՈՒ Ն**

**2024թ. հոկտեմբերի 27-ից հոկտեմբերի 31-ը ք․ Վիեննա**

**(Ավստրիայի Հանրապետություն) գործուղման արդյունքների մասին**

**1. Անունը, ազգանունը, զբաղեցրած պաշտոնը**

Նաիրա Հարությունյան - ՀՀ պետական եկամուտների կոմիտեի հարկային վարչարարության կազմակերպման, դիտարկման և հսկողության վարչության ստուգումների կազմակերպման և հաշվառման բաժնի գլխավոր հարկային տեսուչ

**2. Գործուղման վայրը և ժամկետները՝**

Ավստրիայի Հանրապետություն, ք․ Վիեննա, հոկտեմբերի 27-ից 31-ը

**3. Հրավիրող կողմը՝**

Արժույթի միջազգային հիմնադրամի Վիեննայի համատեղ ինստիտուտ

**4.** **Գործուղման նպատակը (աշխատանքային ո՞ր խնդրի լուծման համար էր նախա­տեսված գործուղումը)՝**

Գործուղման նպատակն էր մասնակցել «Հարկային և փողերի լվացման դեմ պայքարող մարմինների միջև համագործակցության ամրապնդում` եկամուտների վերահսկողության և ֆինանսական հանցագործությունների հետաքննության բարելավման նպատակով» թեմայով անցկացվող դասընթացին։

Մասնակիցներն անդրադարձել են ֆինանսական հետախուզության ստորաբաժանումների և իրավապահ մարմինների համար հարկային տեղեկատվության արժեքին, ինչպես նաև հարկային մարմինների համար ֆինանսական հետախուզության և հետաքննության մեթոդների կարևորությանը:

**5. Քննարկված թեմաները՝**

Ս․ թ․ հոկտեմբերի 28-ից 30-ը կայացած «Հարկային և փողերի լվացման դեմ պայքարող մարմինների միջև համագործակցության ամրապնդում` եկամուտների վերահսկողության և ֆինանսական հանցագործությունների հետաքննության բարելավման նպատակով» անցկացված դասընթացի ընթացքում քննարկվել են հետևյալ թեմաները․

* հարկային հանցագործության և փողերի լվացման դեմ արդյունավետ պայքարի համար ռազմավարությունների մշակման կարևորությունը,
* հարկային հանցագործության և դրա հետ կապված փողերի լվացման ռիսկերի համապարփակ գնահատման կարևորությունը՝ ջանքերն արդյունավետորեն կենտրոնացնելու նպատակով,
* տեղեկատվության փոխանակման օրենսդրական խոչընդոտները, ներառյալ տվյալների գաղտնիության մասին օրենքը,
* տեղեկատվության փոխանակման գործառնական խոչընդոտները, ներառյալ հարկային գաղտնիությունը, վստահության բացակայությունը և ամբողջականության ապահովումը։

Մասնակից պետությունները ներկայացրել են նաև իրենց փորձը, մասնավորապես՝

* հարկային և փողերի լվացման դեմ պայքարող մարմնի աշխատակիցներից ձևավորված հետաքննիչ խմբի կողմից համատեղ հետաքննություն իրականացնելու վերաբերյալ,
* հարկային երաշխավորման ինստիտուտի կիրառման վերաբերյալ։

Եղել են նաև մտքերի փոխանակում՝

* հարկային համաներման ռիսկերի վերաբերյալ,
* համագործակցող կառույցներից յուրաքանչյուրի կողմից ընդհանուր տեղեկատվական հարթակում հարցումներ անելու և սեղմ ժամկետներում մնացած կառույցների կողմից այդ հարթակի իրենց բաժնում իրենց բազաներում առկա տեղեկատվության տրամադրման հնարավորության վերաբերյալ,
* նույն սենյակում համագործակցող կառույցների աշխատակիցների տեղակայման (իրենց կառույցի տեղեկատվական բազաներով հանդերձ) հնարավորության վերաբերյալ՝ ստացված տեղեկատվությունը լիարժեք և համապարփակ վերլուծության ենթարկելու նպատակով (այսինքն կստացվեր, որ տեղեկատվության հասանելիություն չի տրվում այլ կառույցի, սակայն ստանում ենք ամբողջական և բազմակողմանի վերլուծության հնարավորություն)։

**6. Հանդիպումները, ելույթները, բարձրացված կամ քննարկված հարցերը՝**

Վիեննայում անցկացվող միջոցառմանը մասնակցել են աշխարհի յոթ պետությունների հարկային ծառայողներ և փողերի լվացման դեպ պայքարող մարմինների ներկայացուցիչներ։ Միջոցառման շրջանակում կազմակերպված քննարկումների ընթացքում մասնակիցները քննարկել են իրենց երկրներում ազգային ռազմավարությունների մշակման և իրականացման ուղղությամբ տարվող աշխատանքները՝ եկամուտների հավաքագրումը բարելավելու համար, ինչպես նաև հարկերից խուսափելու և դրա հետ կապված փողերի լվացման դեպքերի հայտնաբերման և հետաքննության սկզբունքները և մեթոդները։

